Θεσσαλονίκη, 26.04.2022

 **Το Lidl UP: Learn & Work, το πρώτο πρόγραμμα διττής εκπαίδευσης για το λιανεμπόριο στην Ελλάδα, ξεκίνησε και εξελίσσεται με επιτυχία**

**Υλοποιείται από τη Lidl Ελλάς σε συνεργασία με το δημόσιο Πειραματικό Ι.Ε.Κ. Γλυφάδας και το Ελληνογερμανικό Εμπορικό και Βιομηχανικό Επιμελητήριο**

Για πρώτη φορά στην επαγγελματική εκπαίδευση στην Ελλάδα, τo πρωτοποριακό πρόγραμμα εκπαίδευσης και εργασίας **Lidl UP: Learn & Work** συνδυάζει σπουδές και εκπαίδευση στην πράξη, πιστοποιημένο πτυχίο ως «**Στέλεχος Λιανικού Εμπορίου**» από τον Εθνικό Οργανισμό Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π) και μια θέση Υποδιευθυντή/-τριας Καταστήματος Lidl να περιμένει τους/τις αποφοίτους του.

Τον περασμένο Φεβρουάριο έγινε η αρχή του πρώτου εξαμήνου με τους σπουδαστές και τις σπουδάστριες να ξεκινούν τα θεωρητικά τους μαθήματα στο δημόσιο Πειραματικό Ι.ΕΚ. Γλυφάδας. Παράλληλα, ήδη από τον Μάρτιο, η Lidl Ελλάς τους υποδέχθηκε με μεγάλη χαρά και στα καταστήματά της στην Αττική, όπου ο κάθε μέντοράς τους και όλη η ομάδα του #teamLidl τους υποστηρίζει για να αποκτήσουν πραγματική εργασιακή εμπειρία.

Η **Νικολέττα Κολομπούρδα, HR Director & Member of the Board της Lidl Ελλάς,** δήλωσε: «Με το Lidl UP: Learn & Work δείχνουμε έμπρακτα την πίστη μας στη νέα γενιά, **δίνοντας χώρο σε νέους και νέες χωρίς προηγούμενη ή με ελάχιστη εργασιακή εμπειρία,** αλλά με θέληση και όρεξη για μάθηση, να εξελιχθούν χωρίς όρια. Ταυτόχρονα, ενισχύουμε τον κλάδο του Λιανικού Εμπορίου, προετοιμάζοντας τα Στελέχη Λιανικού Εμπορίου να μπορούν να αντιμετωπίσουν τις μελλοντικές προκλήσεις.»

Η Lidl Ελλάς στηρίζει με πληθώρα καινοτόμων δράσεων την **αγορά εργασίας, παρέχοντας σε νέους και νέες όλα τα εφόδια ώστε να αναπτυχθούν και να αναλάβουν θέσεις ευθύνης μέσα από ένα δυναμικό εργασιακό περιβάλλον. Ενδεικτικά προγράμματα είναι το** [Lidl UP: Learn & Work](https://lidlup.gr)**, το** [Lidl UP: International Trainee](https://team.lidl.gr/kentrika-perifereiaka-grafeia/lidl-up) **καθώς και το** [Lidl UP: Purchasing Trainee](https://team.lidl.gr/jobs/lidl-up-purchasing-trainee-program-sti-thessaloniki-gr-013913)**, ενώ η εταιρεία σχεδιάζει και νέα προγράμματα ενίσχυσης της νέας γενιάς για το άμεσο μέλλον.**

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

**linkedin.com/company/lidl-hellas**

[**youtube.com/lidlhellas**](https://youtube.com/user/lidlhellas)